Kesateria Malta

Golongan Tentera Hospitaller Berdaulat Santo John dari Baitulmuqaddis, Rodos dan Malta (; ), atau nama pendeknya Kesateria Malta adalah golongan tentera kesateria dan bangsawan kerja amal Katolik.

Entiti ini ada disebut sebagai "negara berdaulat terkecil di dunia", namun ia tiada tanah milik sendiri tetapi sebaliknya beribupejabat di Palazzo Malta, Roma, Itali. Ia berhubungan diplomatik dengan 110 buah negara serta menganggotai Perhimpunan Agung Pertubuhan Bangsa-Bangsa Bersatu sebagai pemerhati. bahkan ia juga memiliki bentuk pengenalan tersendiri seperti pasport dan setem.

Ia dipimpin seorang ketua bergelar "Putera dan Tuan Besar" (, ). 

 Sejarah 
Badan ini wujud sejak tahun 1048 dengan pengurniaan wewenang atau kebenaran mendirikan sebarang rumah ibadah atau perawatan untuk kemudahan penziarah yang berkunjung ke Yerusalem/Baitulmaqdis tidak kira agama dan bangsa oleh Khalifah Mesir kepada para saudagar dari Duci Amalfi. Badan ini diberi nama Golongan Santo Yohanes dari Yerusalem (Ordine di San Giovanni di Gerusalemme) dan dipimpin seorang rahib bernama Gerardo Sasso. Suatu watikah rasmi diberikan Paus Paschalis II - Pie postulatio voluntatis - tanggal 15 Februari 1113 memindahkan kedudukan ia kepada pentadbiran Takhta Suci serta memberikan kebebasan para anggota ia melantik ketua golongan itu sendiri.

Segala tanah pemilikan badan ini dirampas pihak Perancis semasa penaklukan mereka ke atas Malta tahun 1798, malah banyak aset yang tersisa di negara-negara Protestan juga diambil pada awal abad ke-19. Ia menandatangani Kongres Verona pada 1822 yang menjamin keberadaannya sebagai suatu badan berdaulat bebas.

 Peranan 

 Keanggotaan 
Badan ini dianggotai seramai 13,000 orang "kesateria" (cavalieri, knight) dan "srikandi" (dame), yang mengabadikan hidup berkhidmat merawat yang sakit, membantu yang miskin serta mempertahankan nama ajaran Kristian dengan kerjasama Gereja Katolik.Membri dell'Ordine Badan ini turut bertindak melakukan kerja-kerja kemanusiaan di 120 buah negara serata dunia melalui 80,000 orang sukarelawan dan 42,000 sekutu bebas yang memberi bantuan dari segi perubatan mahupun paramedik.

 Rujukan 

Pautan luar
 Laman web rasmi 
 Constitution of the Sovereign Military Order of Malta
Kategori: Pemerhati Perhimpunan Agung Pertubuhan Bangsa Bangsa Bersatu
Kategori: Empayar luar negara